Ագնեշկա Հաուպե-Կալկա

**Ագնեշկա Հաուպե-Կալկա** (, ), լեհ բանաստեղծուհի, գրող և թարգմանչուհի, Զիելոնա Գուրայի քաղաքապետի մրցանակի դափնեկիր (1994)։

## Կենսագրություն
Ագնեշկա Հաուպեն ծնվել է 1970 թվականին, Զիելոնա Գուրայում։ Հայրական կողմի պապն ու տատը՝ Վացլավ և Մարիա Հաուպեները, Երկրորդ համաշխարհային պատերազմի ժամանակ Լեհաստանում եղել են Դիմադրության շարժման ակտիվ մասնակիցներ և վերապրել են Օսվենցիումի, Բիրկենաու և Բուխենվալդի համակենտրոնացման ճամբարների բանտարկության դաժան տարիները։

Որպես *«Die Hülle»* գրական խմբի անդամ՝ Ագնեշկա Հաուպեն եղել է բանաստեղծ և թարգմանիչ Էդվարդ Ստախուրայի մահվան տասներորդ տարեդարձի կապակցությամբ կազմակերպված *«Grochowice 93»* փառատոնի կազմակերպիչներից մեկը։ 1994 թվականին ստացել է Զիելոնա Գուրայի քաղաքապետի մրցանակ։ 1996 և 1998 թվականներին մասնակցել է գերմանա-լեհական «Գրողների շոգենավ» միջոցառմանը, որտեղ ծանոթացել է գերմանացի Դիտեր Կալկայի հետ և 1998 թվականի սեպտեմբերի 12-ին Օդերի Ֆրանկֆուրտում ամուսնացել նրա հետ։ Մամուլում նրանց հարսանիքը ստացավ «Պոետների հարսանիք» անվանումը։
մինի|Ագնեշկա Հաուպե-Կալկա
1995 թվականին բանաստեղծներ Իոլանտա Պիտելի, Կատրաժինա Յարոշ-Ռաբեի և Վլադիսլավ Կլենպկոյի հետ միասին դարձել է Զիելոնա Գուրայում «Ներկայումս ստեղծագործող բանաստեղծների ասոցիացիայի» համահիմնադիր, 1995-1998 թվականներին եղել է «Պոեզիայի համալսարանի» կազմակերպիչը, 1997 թվականին Լյուբլինում մասնակցել է գերմանա-լեհական պոեզիայի փառատոնին և աշխատել *«Lubliner Lift / Lubelska winda»* («Լյուբլինյան վերելակ») անթոլոգիայի հրատարակության վրա։   
Դիտեր Կալկայի հետ միասին ստեղծել են «Երեխաները հեքիաթներ են հնարում» ծրագիրը։ Մասնակցել է Ավստրիայի Ռուստ քաղաքում կազմակերպված ռադիո-դրամայի փառատոնին՝ այնտեղ ներկայացնելով իր «Երկու ժողովուրդների հայելային պատկերները» ռադիոպիեսը, որը հետագայում հանրությանը ներկայացվեց Օսվենցիումում կազմակերպված սիմպոզիումի ժամանակ։ Նրա արձակը և պոեզիան գերմաներեն հրապարակվել են *«Ostragehege»* հրատարակչությունում և *«Portalpolen»* պորտալում։
Ագնեշկա Հաուպեն զբաղվել է նաև սեղանի խաղերի մշակմամբ և մասնակցել է Գեթինգհենի խաղային տոնավաճառին։ 1996-2005 թվականներին բնակվել է Գերմանիայում և Լեհաստանում, 2005-2006 թվականներին սովորել է Զելենոգուրյան համալսարանում։ 2006 թվականից բնակվում է Իռլանդիայում, զբաղվում է լեհերենից անգլերեն և գերմաներեն թարգմանություններով։

## Երկեր
* Krajobrazy czułego dotyku /The Landscapes of tender touch. Poetry. Organon, Zielona Góra 2010, ISBN 978-83-87294-60-1. (Polish - English)
* Skzydła wiatru. Poetry. Poddasze Poetów, Zielona Góra 1999, ISBN 83-88059-40-8.
* Pradawne Pieśni. Prose. ProLibris, Zielona Góra 2009, ISBN 978-83-88336-70-6.
* Żywe oczy wiersza / Augen des Gedichts, anthology, Polish-German, publisher Jolanta Pytel and Czesŀaw Sobkowiak, Organon Zielona Góra 2001. ISBN 83-87294-25-X

## Ծանոթագրություններ

## Գրականություն
* Danuta Piekarska: *Buchhalter pisze wiersze.* In: *Gazeta Lubuska.* 27./28. June 1998.
* *Bahaidzi z rzeki.* In: *Gazeta Lubuska.* 14. September 1998.
* *Rejs do Szczecina.* In: *Kurier Szczeciński.* 17. September 1998.
* Marta Fox: *Jak korek na fali&nbsp;...* In: *Śląsk.* Nr 11/13, 1996.
* Bronisław Słomka: *Błędni rycerze.* In: *Gazeta Lubuska.* 2./3. November 1996.
* Katarzyna Jarosz-Rabiej: *Statkiem Literackim.* In: *Gazeta Lubuska.* Komunikaty Nr. 6, 1996, S. 15.
* Polish Bibliography

## Արտաքին հղումներ
* Internetpräsenz von Agnieszka Haupe-Kalka 
* Polska Biblografia Literacka

Կատեգորիա:Բանաստեղծներ այբբենական կարգով
Կատեգորիա:Լեհ բանաստեղծուհիներ
Կատեգորիա:Լեհ գրողներ
Կատեգորիա:Լեհ թարգմանիչներ
Կատեգորիա:Լեհ մանկագիրներ
Կատեգորիա:Լեհ հրապարակախոսներ